בעקבות שינויים ותמורות שהתחוללו בעולם הטלפונים הניידים, הפכתי לנלהב גדול בכל הקשור למסרונים. אמנם כבר שנים רבות יש במערכת 'שלח מסר' מודול של מסרונים, אך בעקבות ההתפתחויות האחרונות החלטנו להשקיע הרבה יותר מבעבר בתחום השיווק במסרונים. מעבר לעובדה שאחוזי הפתיחה של מסרון מגיע לכ- 99%, הוא גם מאוד תמציתי וחד כך שהמסר מדויק ולא יכול לבלבל את הקורא.
במאמר זה פירטתי 9 רעיונות אפקטיביים לשימוש במסרונים שיווקיים לבעלי עסקים.
מסרון על מבצע "בזק" שנשלח רק לחברי מועדון לקוחות – מבצע מסוג כזה שמפורסם רק באמצעות מסרון, מעניק לחברי המועדון הרגשה מיוחדת שמגדילה אחוזי מכירה. אפשר במסרון לשלוח את הקורא לחנות פיזית או לאתר שלכם.
שליחת מסרון בשילוב מייל שיווקי – הסיבה לשימוש במסרון במקביל לדיוור היא שמעל 90% מהאנשים מחזיקים את הטלפון צמוד אליהם בכל זמן נתון. כאשר אתם שולחים מייל חשוב ומגבים אותו במסרון שבו שולחים את הקורא לצפות במייל, אחוזי הפתיחה יגדלו בוודאות ובכך תגדילו את אחוזי ההמרה שלכם.
תזכורת על חידוש/טיפול שנתי – אם אתם בעלים של חדר כושר, מוסך לרכב, חברה לאחסון אתרים, ניהול דומיינים, רופא שיניים ועוד, מסרון מעלה את אחוזי ההגעה לטיפול ואף יעיל לתיאום וגבייה. ניתן לשלוח מסרון אחת לשנה או חצי שנה, קצת לפני הזמן שנדרש הטיפול, ואף לשלב קישור רכישה/תיאום פגישה אוטומטי.
שליחת סקר – סקר קצר וקליל שנשלח דרך מסרון לאחר הרצאה, לאחר רכישת מוצר או לאחר הרשמה לשירות, יכול לאפשר לכם לקבל תשובות מהירות ובאחוז תגובה גבוה. זאת כמובן בתנאי שמדובר בשאלה אחת או בשתי שאלות קצרות שמסייעות לכם בשיפור השירות/מוצר. ניתן גם לשלוח קישור מקוצר לסקר בטופס למתקדמים.
טיפ שבועי – משלוח טיפ אחת לשבוע, קצר ותמציתי, ממצב אותך כבעל עסק מודרני ומספק ערך איכותי. על הטיפ להיות קולע ומתאים ליישום מהיר.
שליחת תזכורת לקראת פגישה – אם אתה רופא, מטפל, עורך דין, או כל עסק שמקיים פגישות, משלוח מסרון כחצי שעה לפני הפגישה היא דרך מצוינת ליצור תזכורת לעצמך ולמי שאתה נפגש אתו. מומלץ כי המסרון יכלול את נושא הפגישה, מועדה ומיקומה.
שליחת ברכה עם קופון – יש הרבה מצבים שבהם שליחת מסרון בעיתוי הנכון מגדילה את המכירות, למשל ביום הולדת, יום נישואין ואף ימי הולדת של בני משפחה קרובים. הנמען מרגיש שיש לו הזדמנות של פעם בשנה והסיכוי שינצל את ההטבה גבוה יותר.
אישור הזמנה או עדכון לגבי שינויים בהזמנה – בכל פעם שלקוח מבצע רכישה באתר או בדף סליקה, תוכל לשלוח לו אישור על ההזמנה במסרון. כמו כן אפשר לעדכן אותו על סטטוס ההזמנה ועל כל שינוי שיתבצע בה.
שליחת מסרון בשידור חי או לקראת שידור – אם אתם מתכננים וובינר או מוציאים מייל/סרטון ללקוחות, תוכלו להעלות את אחוזי הצפייה משמעותית אם תשלחו לנרשמים תזכורת לקראת השידור. כמו כן, בזמן הוובינר ניתן לשלוח אנשים לקישור רלוונטי ולהגדיל הרשמה.
חיפוש: איזה נושא מעניין אותך?
אירוע ההשקה החגיגי של פורום SEO בארגון יוצא לדרך!